钦定古今图书集成/明伦汇编/闺媛典/第152卷 > 梁景妻马氏
## 钦定古今图书集成/明伦汇编/闺媛典/第152卷 > 梁景妻马氏

按《宛平县志》：“马氏，梁景妻。景死，马抚孤守节。嘉靖八
年旌表。”

===杨雪堂妻王氏===按《良乡县志》：“王氏，杨雪堂妻。雪堂就学远方，王脱簪
珥为费，代夫尽子职，处妯娌能自下，抚族遗孤之无
托，周亲戚贫乏，无不曲尽。性俭朴，不事华丽。雪堂登
进士为侍御史，每上封事，必旁立陈要。嘉靖间，雪堂
官蜀臬，以年荒赈饥劳瘁，卒于官。氏越数千里扶柩
归葬，教三子俱膺岁荐。服官恪遵母训，所至悉著循
良。”王氏年逾九十卒。